Оло байрамды ҙурлап килеүсе Башҡортостан һәм Ырымбур ҡунаҡтары — яҡташыбыҙ, Бөтә донъя башҡорттары ҡоролтайы башҡарма комитеты ағзаһы Нурислам Ҡалмантаев етәкләгән мәртәбәле делегация, вице—губернатор, эске сәйәсәт буйынса өлкә хөкүмәте рәйесе урынбаҫары Вера Бәширова, Александровка районы башлығы Александр Писарев төбәктә татыу ғаилә булып йәшәгән төрлө милләт вәкилдәренең — башҡорт, урыҫ, татар, украин халыҡтарының мәҙәниәтен, рухи байлығын сағылдырған тере коридор аша үтеп, икмәк-тоҙҙан ауыҙ итте һәм сәхнә түренә үтте. Күңелле музыкаль композиция, йырҙар һәм изге теләктәр майҙан өҫтөндә яңғыраны, милли бейеүҙәр йөрәктәргә дәрт өҫтәне.